ÚRAD VLÁDY SLOVENSKEJ REPUBLIKY
                sekcia vládnej legislatívy

					 	
Na rokovanie vlády SR
Dňa 3. mája 2006
K materiálu 8227/2006
K bodu č. 19
 								 
S T A N O V I S K O
 
k nariadeniu  vlády Slovenskej republiky o technických požiadavkách na smerové svietidlá motorových vozidiel a ich prípojných vozidiel – k novému zneniu

I.
Návrh nariadenia vlády Slovenskej republiky o technických požiadavkách na smerové svietidlá motorových vozidiel a ich prípojných vozidiel na rokovanie vlády Slovenskej republiky predkladá minister dopravy, pôšt a telekomunikácií Slovenskej republiky Pavol Prokopovič ako svoj iniciatívny návrh.
II.

Predkladaným návrhom nariadenia vlády sa do právneho poriadku Slovenskej republiky preberá smernica Rady 76/759/EHS z 27. júla 1976 o aproximácií právnych predpisov členských štátov o o smerových svetlách motorových vozidiel v znení smernice Rady 87/354/EHS z 25. júna 1987, smernice Komisie 89/277/EHS z 28. marca 1989 a smernice Komisie 1999/15/ES zo 16. marca 1999 a v znení Aktu o podmienkach pristúpenia Slovenskej republiky pripojeného k Zmluve o pristúpení k Európskej únii, prílohy II.
Predkladateľ nepredpokladá žiadne finančné, ekonomické a environmentálne vplyvy a dopady na zamestnanosť a podnikateľské prostredie. Návrh nariadenia bol predmetom medzirezortného pripomienkového konania a na rokovanie sa predkladá bez rozporov.

III.

Predmetný návrh bol prerokovaný v Legislatívnej rade vlády Slovenskej republiky dňa 11. apríla 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú všetky pripomienky Legislatívnej rady vlády Slovenskej republiky zapracované ( 1 pripomienka).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o technických požiadavkách na smerové svietidlá motorových vozidiel a ich prípojných vozidiel v predloženom znení schváliť.

Bratislava 2. mája 2006
Vypracoval: Martin Hatala

Štefan  G r m a n
generálny riaditeľ
sekcie vládnej legislatívy